**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 76- 26, факс 03641/ 70-24,oik0915@cik.bg**

**Р Е Ш Е Н И Е № 205**

**23.08.2016г.**

**Относно: постъпило уведомление за прекратяване пълномощията на кмета на с.Раличево, община Крумовград.**

В ОИК Крумовград е постъпило уведомление от Общински съвет Крумовград с вх.№ 171 от 20.08.2016г. подписан от Метин Байрамали Сали в качеството му на председател на Общински съвет. Към уведомлението е приложено заявление с вх.№ 215 от 19.08.2016 г. от Ергюн Юсуф Халилефенди за прекратяване на пълномощията му като кмет на кметство

с. Раличево, община Крумовград.

С оглед на горното ОИК – Крумовград констатира следното:

Общинска избирателна комисия Крумовград с решение № 13**4/** 27.10.2015г. е обявила за избран  за кмет на кметство с.Раличево, община Крумовград – Ергюн Юсуф Халилефенди .На първата сесия на Общински съвет Крумовград провела се на 09.11.2015год. същият е положил клетва и е встъпил в пълномощията си като кмет на кметство с.Раличево.

С посоченото заявление Ергюн Юсуф заявява, че желае да бъдат прекратени пълномощията му като кмет на кметство с.Раличево, община Крумовград. С оглед законосъобразното произнасяне на ОИК Крумовград по така депозираното заявление за предсрочно прекратяване пълномощията като кмет на лицето следва да бъде изпратено уведомление на основание чл.42, ал.3 от ЗМСМА, че може да направи писмено възражение пред ОИК в тридневен срок от уведомяването му..

С оглед на изложеното и на основание чл.87, ал.1,т.1 и т.34 от Изборния кодекс и чл.42, ал.3 от ЗМСМА

Общинска избирателна комисия- Крумовград,

**Р Е Ш И:**

На Ергюн Юсуф Халилефенди да се изпрати писмено уведомление, че в ОИК – Крумовград е постъпило писмо от Общински съвет Крумовград с вх.№ 171 от 20.08.2016г.,в което се посочва, желанието на лицето за прекратяване на пълномощията му като кмет на кметство с. Раличево, община Крумовград. На основание чл.42, ал.3 от ЗМСМА Ергюн Халилефенди може да направи писмено възражение пред ОИК в тридневен срок от уведомяването му.

Решението на общинската избирателна комисия подлежи на обжалване пред Централната избирателна комисия по реда на чл.88,ал.1 от Изборния кодекс чрез ОИК Крумовград в тридневен срок от обявяването му.

Председател ОИК:………….

/Атанас Тюрдиев/

Секретар ОИК:…………

/Фатме Осман/